ΓΡΑΠΤΗ ΕΡΩΤΗΣΗ E-1668/99

υποβολή: Roberta Angelilli (UEN) προς την Επιτροπή

(22 Σεπτεμβρίου 1999)

Θέμα: Ενισχύσεις στους νέους ευρωπαίους καλλιτέχνες

Οι ενισχύσεις και οι χρηματοδοτήσεις που προβλέπονται για τις καλλιτεχνικές δραστηριότητες στα κράτη μέλη, χορηγούνται σε μεγάλο βαθμό αποκλειστικώς και μόνο σε οργανισμούς και σε δραστηριότητες που πραγματοποιούνται με συνεργασία πολλών κρατών μελών.

Μεγάλο μέρος της καλλιτεχνικής δραστηριότητας, που αποτελεί τεράστια πολιτιστική και αναπτυξιακή κληρονομιά για την Ευρώπη, αναπτύσσεται ωστόσο από μεμονωμένα άτομα τα οποία πραγματοποιούν σπουδαίο έργο από πολιτιστικής και κοινωνικής απόψεως. Θα πρέπει επίσης ναπομνησθεί ότι οι μεμονωμένοι καλλιτέχνες που δραστηριοπούνται στους διάφορους τομείς της τέχνης αποτελούν ουχί ευκαταφρόνητη πηγή απασχόλησης. Το έργο των μεμονωμένων καλλιτεχνών που αποτελεί την έκφραση της δυτικοευρωπαϊκής σκέψης αποτελεί κοινό αγαθό των πολιτών της Ευρωπαϊκής Ένωσης.

Ούτως εχόντων των πραγμάτων ερωτάται η Επιτροπή κατά πόσον:

1. υφίστανται προγράμματα τα οποία έχουν ως στόχο τη χρηματοδότηση των μεμονωμένων καλλιτεχνών που θεωρούνται ιδιαιτέρως αξιόλογοι"

2. μελετώνται επί του παρόντος μέτρα που έχουν το σκοπό αυτό"

3. υφίστανται ειδικές μελέτες σχετικά με την τέχνη στην ΕΕ καθώς και με τις επαγγελματικές δυνατότητες που παρέχονται"

4. μπορεί να διατυπώσει μια γενική άποψη σχετικά με το θέμα αυτό.

Απάντηση της κας Reding εξ ονόματος της Επιτροπής

(5 Νοεμβρίου 1999)

Η συνθήκη ΕΚ δίνει στην Κοινότητα αρμοδιότητες στον πολιτιστικό τομέα. Σύμφωνα με το άρθρο 151 (πρώην άρθρο 128) η δράση της Κοινότητας αποσκοπεί στη συνεργασία μεταξύ κρατών μελών" συμβάλλει στην ανάπτυξη των πολιτισμών των κρατών μελών σεβόμενη την εθνική και περιφερειακή πολυμορφία" ευνοεί την πολιτιστική συνεργασία μεταξύ κρατών μελών και με τις τρίτες χώρες και τις αρμόδιες διεθνείς οργανώσεις.

Ηλοποίηση της κοινοτικής δράσης για τον πολιτισμό συνίσταται μέχρι σήμερα στη θέσπιση τριών προγραμμάτων (Καλειδοσκόπιο, Αriane και Raphael) και, σε ό,τι αφορά το μέλλον, ένα νέο πρόγραμμα πλαίσιο («Πολιτισμός 2000») βρίσκεται σήμερα στο στάδιο της συζήτησης μεταξύ των κοινοτικών οργάνων προκειμένου να εγκριθεί.

1. Στο πνεύμα του πλήρους σεβασμού της συνθήκης ΕΚ και της αρχής της επικουρικότητας, τα προγράμματα για τον πολιτιστικό τομέα που βασίζονται στο άρθρο 151 (πρώην άρθρο 128) της συνθήκης ΕΚ, είχαν και θα συνεχίσουν να έχουν ως κύριο στόχο την ενθάρρυνση της συνεργασίας των κρατών μελών στον τομέα του πολιτισμού.

Κατά συνέπεια, σε πρακτικό επίπεδο, η δράση της Κοινότητας δεν στοχεύει στο ναποστηρίζει το έργο των καλλιτεχνών σε προσωπικό επίπεδο αλλά σχέδια που παρουσιάζουν πραγματική ευρωπαϊκή προστιθέμενη αξία και προβλέπουν τη συνεργασία πολλών συντελεστών (ιδρυμάτων, οργανώσεων, ομάδων προσώπων) από τρία τουλάχιστον διαφορετικά κράτη μέλη.

Αξίζει να σημειωθεί ότι η δράση της Κοινότηταςποστηρίζει καλλιτέχνες σε ατομικό επίπεδο μόνο στο ειδικό πλαίσιο ορισμένων ευρωπαϊκών βραβείων (π.χ. το βραβείο λογοτεχνίας και μετάφρασης «Αριστείον» και το βραβείο ευρωπαϊκής αρχιτεκτονικής «Mies van der Rohe»).

2. Επειδή το άρθρο 151 της συνθήκης ΕΚ αποτελεί τη νομική βάση και για το νέο πρόγραμμα πλαίσιο «Πολιτισμός 2000» το οποίο βρίσκεται στο στάδιο της έγκρισής του από τα κοινοτικά όργανα , οι κύριοι στόχοι του προγράμματος παραμένουνποχρεωτικά οι ίδιοι.

3. Στις 14 Μα ου 1998 η Επιτροπή δημοσίευσε έγγραφο εργασίας με θέμα «Πολιτισμός, πολιτιστική βιομηχανία και απασχόληση»(1).

4. H Επιτροπή εξέφρασε πρόσφατα την άποψή της για το μέλλον της κοινοτικής δράσης στον τομέα του πολιτισμού, με την ανακοίνωσή της(2) προς το Ευρωπαϊκό Κοινοβούλιο σχετικά με την κοινή θέση του Συμβουλίου για τη δημιουργία ενιαίου μέσου χρηματοδότησης και προγραμματισμού για την πολιτιστική συνεργασία Πρώτο πρόγραμμα πλαίσιο της Κοινότητας για τον πολιτισμό («Πολιτισμός 2000»).

(1) SEC(98) 837.

(2) SEC(1999) 1227 τελικό.